**«Психология» курсы пәнi бойынша бойынша**

**семинар сабақтары**

***Семинар сабақтарына әдістемелік нұсқаулар***

1. Семинарлық сабақтың құрамына сабақтың тақырыбын түсінудегі түрлі бағыттарды айқындайтын студенттердің жауаптары, жауаптарды талқылау, алынған ақпараттарды жалпылау енеді. Әр жауапқа 5-7 минут уақыт беріледі. Жауап берушінің міндеті: белгілі-бір автордың мәселені қалай түсінетіндігін ұсыну, басқа авторлармен және дәрістерде берілген материалмен салыстырғанда автор позициясының ерекшелігін атап көрсету, ұсынылған көзқарасқа өз қатынасын білдіру.

Жауап беру кезінде студенттер негізгі және айрықша маңызды сәттерді өз дәптерлеріне тіркеп отырады. Жауап аяқталғаннан кейін студенттер жауап берушіге нақтылаушы сұрақтар қояды, онымен пікір-таласқа түседі (10 минут). Сонымен, семинар сабағында студенттер 4 баяндаманы тыңдап, талқылайды.

2. Семинар сабағын пікір-талас формасында өткізуге болады, онда бүкіл топ бірнеше кішігірім топтарға бөлінеді, олардың әрқайсысы өз тапсырмасын алады. Әр кішігірім топ 30 минут бойы өзбетінше жұмыс жасайды, одан кейін олардың барлығы жауап береді, барлық жауаптардың негізінде жалпы қорытынды қалыптасады. Бұл жерде әр топ сұрақтарды нақтылауға, өз курстастарының жауаптарын талқылап, сынға алуға құқылы.

**Семинар сабақтарына баяндама дайындау.**

3. Семинар сабағын баяндамаларды қорғау формасында өткізуге болады. Баяндаманың тақырыбы семинарға дейін таңдап алынады және оқытушымен келісіледі. Студент өз тақырыбын ұсына алады, егер ол семинарда қарастырылып жүрген мәселеге сәйкес болса, онда баяндама жасауға рұқсат беріледі. Баяндама бірнеше кітаптар бойынша дайындалады. Топта баяндамаға берілетін уақыт - 7-10 минут.

Баяндама жасау кезінде тезистерді пайдалануға болады, бірақ мәтінді толық оқып шығудың қажеті жоқ. Баяндама аудитория көрсеткен қызығушылық дәрежесі бойынша және туындаған сұрақтар мен хабарламалардың саны бойынша бағаланады (5-7 балл).

4. **«Психология»** пәні бойынша семинар сабақтарын өткізуде оқытудың практикалық және белсенді әдістерін пайдалануға болады (жұппен жұмыс жасау, демонстрация, оқыту тренингі).

**Семинар тақырыптары:**

|  |
| --- |
| **5-семинар.** Темперамент типтері бойынша тұлғаның психологиялық сипаттамаларын бағалау.  **Сұрақтар:**   * Тұлғаның даралық-типологиялық ерекшеліктері * Темперамент және мінез, қабілет. Тұлғаның қабілеті және нышандары. "Ұлттық мінез" ұғымы. * Темперамент типтеріне сипаттама   Темпераментті анықтауға арналған Айзенк сұрақтамасынан өту |
| **7-семинар.** Қазіргі жаңа замануи қоғамдағы кәсіби анықталудың әлеуметтік-психологиялық аспектілерін талдау арқылы өзіндік анықталудың жоспарын жасау  **Сұрақтар:**  Тұлғаның даму кезеңдері.Тұлға дамуының теориялық аспектісі  З.Фрейд бойынша тұлғаның бойындағы қорғаныс механизмдері  Тұлға дамуындағыдағы құндылықтар және құндылықтарға бағдарлану |
| **9-семинар.**  Қарым-қатынасқа өзбетіңше психологиялық талдау жасау арқылы психотехнологияларды жинақтау   * Коммуникацияның вербалды және вербалды емес құралдары. * Тұлғаралық қарым-қатынас психологиясы және өзара түсінісу механизмдері * Қарым-қатынастың коммуникативті, интеракциялық, перцептивті жағы. * Коммуникацияның жас ерекшеліктері, әлеуметтік-мәдени және гендерлік ерекшеліктері |
| **11-семинар.** Іскерлік коммуникация және мінез-құлық мәдениеті мен этикасы жайлы бейне ролик жасау |
| **13-семинар.** Конфликтіні басқару психотехнологиялары бойынша жүйелі классификация құрастыру   * Конфликт психологиясы. Әлеуметтік-психологиялық конфликт. * Манипулятивті қарым-қатынас * Тиімді коммуникацияның техникалары мен тәсілдері. |